આ સપ્તાહની શરૂઆત એકંદરે આપને માનસિક આનંદ અપાવનારી રહેશે કારણ કે તા. 3 અને 4 દરમિયાન આપના કાર્યની કદર થશે. તમારી આસપાસના લોકો સાથે સંબંધો સૂમેળભર્યા રહેશે. પરિવારમાં મહેમાનોની અવરજવર રહેશે. આપના માન-સન્માન, યશ-પ્રતિષ્ઠામાં વધારો થશે. તા. 5, 6 અને તા. 7 દરમિયાન કાર્ય સફળતાનો સમય રહેશે. મિત્રોથી લાભ થશે આને તેમની સાથે તમારી વિચારસરણીમાં સારો તાલમેલ જોવા મળે. તેમની સાથે તમે સહજતા સાધી શકશો. તા. 8 અને 9ના રોજ આપની સાથે વિશ્વાસઘાત થઇ શકે છે માટે આર્થિક અને દસ્તાવેજી કાર્યોમાં કોઈની પર આંધળો વિશ્વાસ ન કરવો. કોર્ટ કચેરીમાં પણ નિષ્ફળતા મળી શકે છે. ખર્ચનું પ્રમાણ ઘણું વધારે રહેશે. ધંધામાં ઉઘરાણી નહીંવત થશે. કામકાજમાં દોડધામ વધુ રહેશે અને મહેનતના પ્રમાણમાં ફળ ઓછુ મળશે. નોકરીમાં આર્થિક લાભની આશા રાખી શકો છો. કમિશન, દલાલી કે કન્સ્ટિંગથી પણ લાભ થાય. નાની મોટી મુસાફરીના યોગો બને છે. ભાઇ-બહેનો સાથે સંબંધોમાં મધુરતા જળવાઈ રહે.